**ESITE:**

Päivämäärä:

| LIITE 6Komission delegoitu asetus (2019/980) | **Esitteen kohta/sivu** | **Kommentit** |
| --- | --- | --- |
|  | **Tietovaatimus** |  |  |
| **1 JAKSO** | **VASTUUHENKILÖT, KOLMANSIEN OSAPUOLTEN TIEDOT, ASIANTUNTIJOIDEN KERTOMUKSET JA TOIMIVALTAISEN VIRANOMAISEN HYVÄKSYNTÄ** |  |  |
| 1.1. kohta | Mainitaan henkilöt, jotka ovat vastuussa rekisteröintiasiakirjassa annetuista tiedoista tai tietojen osista. Jälkimmäisessä tapauksessa on ilmoitettava, mistä tiedoista asianomainen on vastuussa.  |  |  |
|  | Jos kyse on luonnollisista henkilöistä, liikkeeseenlaskijan hallinto-, johto- tai valvontaelinten jäsenet mukaan luettuina, on mainittava henkilöiden nimet ja tehtävät.  |  |  |
|  | Jos kyse on oikeushenkilöstä, on mainittava nimi ja kotipaikka. |  |  |
| 1.2 kohta | Rekisteröintiasiakirjasta vastuullisten henkilöiden on vakuutettava, että rekisteröintiasiakirjan tiedot vastaavat heidän parhaan ymmärryksensä mukaan tosiseikkoja eikä rekisteröintiasiakirjasta ole jätetty pois mitään asiaan todennäköisesti vaikuttavaa. |  |  |
|  | Rekisteröintiasiakirjan tietyistä osista vastuullisten henkilöiden on tarvittaessa vakuutettava, että heidän vastuullaan oleviin rekisteröintiasiakirjan osiin sisältyvät tiedot vastaavat heidän parhaan ymmärryksensä mukaan tosiseikkoja eikä rekisteröintiasiakirjan kyseisistä osista ole jätetty pois mitään asiaan todennäköisesti vaikuttavaa. |  |  |
| 1.3 kohta | Jos rekisteröintiasiakirjaan sisältyy asiantuntijana toimivan henkilön laatima lausunto tai kertomus, siinä on mainittava kyseisen henkilön  |  |  |
|  | a) nimi; |  |  |
|  | b) työpaikan osoite; |  |  |
|  | c) tutkinnot ja todistukset; |  |  |
|  | d) mahdolliset merkittävät liikkeeseenlaskijaan liittyvät intressit. |  |  |
|  | Jos lausunto tai kertomus on laadittu liikkeeseenlaskijan pyynnöstä, on mainittava, että tällainen lausunto tai kertomus on sisällytetty rekisteröintiasiakirjaan sen henkilön suostumuksella, joka on hyväksynyt rekisteröintiasiakirjan kyseisen osan sisällön käytettäväksi esitettä varten. |  |  |
| 1.4 kohta | Jos tiedot ovat peräisin kolmannelta osapuolelta, on vahvistettava, että tiedot on toistettu asianmukaisesti ja että  |  |  |
|  | siltä osin kuin liikkeeseenlaskija tietää ja on pystynyt kyseisen kolmannen osapuolen julkistamien tietojen perusteella varmistamaan, tiedoista ei ole jätetty pois seikkoja, jotka tekisivät toistetuista tiedoista harhaanjohtavia tai epätarkkoja.  |  |  |
|  | Lisäksi on mainittava käytetyt tietolähteet. |  |  |
| 1.5 kohta | On mainittava, että  |  |  |
|  | a) [rekisteröintiasiakirjan/esitteen] on hyväksynyt [toimivaltaisen viranomaisen nimi], joka on asetuksessa (EU) 2017/1129 tarkoitettu toimivaltainen viranomainen; |  |  |
|  | b) [toimivaltaisen viranomaisen nimi] hyväksyy tämän [rekisteröintiasiakirjan/ esitteen] vain siltä osin, että se täyttää asetuksen (EU) 2017/1129 mukaiset kattavuutta, ymmärrettävyyttä ja johdonmukaisuutta koskevat vaatimukset; |  |  |
|  | c) tätä hyväksyntää ei tule pitää osoituksena sen liikkeeseenlaskijan hyväksynnästä, jota tämä [rekisteröintiasiakirja/esite] koskee. |  |  |
| **2 JAKSO** | **TILINTARKASTAJAT** |  |  |
| 2.1 kohta | Liikkeeseenlaskijoiden käyttämien tilintarkastajien nimet ja osoitteet (sekä jäsenyys tilintarkastajien yhdistyksessä) taloudellisten tietojen kattamalla jaksolla on mainittava. |  |  |
| 2.2 | Jos tilintarkastajat ovat eronneet tai heidät on erotettu taikka heitä ei ole nimitetty uudelleen tehtäväänsä historiallisten taloudellisten tietojen kattamalla jaksolla, tästä on esitettävä yksityiskohtaisia tietoja, jos niillä on asian kannalta merkitystä. |  |  |
| **3 JAKSO** | **RISKITEKIJÄT** |  |  |
| 3.1 kohta | Kuvaus olennaisista liikkeeseenlaskijakohtaisista riskeistä; riskit, jaoteltuina muutamaan luokkaan, merkitään jaksoon, jonka otsikko on **”Riskitekijät”** |  |  |
|  | Kussakin luokassa on esitettävä ensin olennaisimmat riskit, jotka liikkeeseenlaskija, tarjoaja tai kaupankäynnin kohteeksi säännellyllä markkinalla ottamista hakeva henkilö on tekemässään arvioinnissa havainnut, kielteinen vaikutus liikkeeseenlaskijaan ja riskien toteutumisen todennäköisyys huomioon ottaen. Riskit on vahvistettava rekisteröintiasiakirjan sisällössä. |  |  |
| **4 JAKSO** | **TIEDOT LIIKKEESEENLASKIJASTA** |  |  |
| 4.1 kohta | Liikkeeseenlaskijan toimintahistoria ja kehitys |  |  |
| 4.1.1 kohta | Liikkeeseenlaskijan virallinen nimi ja muu liiketoiminnassa käytetty toiminimi |  |  |
| 4.1.2 kohta | Liikkeeseenlaskijan rekisteröimispaikka ja -tunnus sekä oikeushenkilötunnus (”LEI”). |  |  |
| 4.1.3 kohta | Perustamispäivä ja liikkeeseenlaskijan toimintakausi, jos se on määrätty. |  |  |
| 4.1.4 kohta | Liikkeeseenlaskijan kotipaikka ja  |  |  |
|  | yhtiömuoto, |  |  |
|  | liikkeeseenlaskijaan sovellettava laki,  |  |  |
|  | liikkeeseenlaskijan perustamismaa,  |  |  |
|  | kaupparekisteriin merkityn toimipaikan (tai päätoimipaikan, jos muu kuin kaupparekisteriin merkitty toimipaikka) osoite ja puhelinnumero sekä |  |  |
|  | liikkeeseenlaskijan mahdollinen verkkosivusto ja  |  |  |
|  | vastuuvapauslauseke, jonka mukaan verkkosivuilla olevat tiedot eivät ole osa esitettä, ellei niissä viitata esitteeseen. |  |  |
| 4.1.5 kohta | Tiedot liikkeeseenlaskijaan liittyvistä viimeaikaisista tapahtumista, jotka ovat olennaisia arvioitaessa liikkeeseenlaskijan maksukykyä. |  |  |
| 4.1.6 kohta | Luottoluokitukset, jotka on annettu liikkeeseenlaskijalle sen pyynnöstä tai yhteistyössä sen kanssa luottoluokitusmenettelyssä. |  |  |
|  | Lyhyt kuvaus luokitusten merkityksestä, jos luokittelija on julkaissut tietoja siitä. |  |  |
| 4.1.7 kohta | Tiedot olennaisista muutoksista liikkeeseenlaskijan ulkoisessa rahoituksessa ja rahoitusrakenteessa viime tilikauden jälkeen |  |  |
| 4.1.8 kohta | Selvitys liikkeeseenlaskijan toimien suunnitellusta rahoituksesta |  |  |
| **5 JAKSO** | **LIIKETOIMINNAN KUVAUS** |  |  |
| 5.1 kohta | Päätoiminnot |  |  |
| 5.1.1 kohta | Kuvaus liikkeeseenlaskijan päätoimialoista, seuraavat tiedot mukaan luettuina: |  |  |
|  | a) myytyjen tuotteiden ja/tai tarjottujen palvelujen pääryhmät; |  |  |
|  | b) selvitys mahdollisista merkittävistä uusista tuotteista ja/tai toiminnoista; |  |  |
|  | c) päämarkkinat, joilla liikkeeseenlaskija toimii. |  |  |
| 5.2 kohta | Perusteet lausuntoihin, joita liikkeeseenlaskija esittää kilpailutilanteestaan. |  |  |
| **6 JAKSO** | **ORGANISAATIORAKENNE** |  |  |
| 6.1 kohta | Jos liikkeeseenlaskija kuuluu konserniin, pääpiirteittäinen kuvaus konsernista ja liikkeeseenlaskijan asemasta siinä. Organisaatiorakenne voidaan esittää kaaviokuvana tai se voidaan liittää kuvaukseen, jos se auttaa selventämään rakennetta. |  |  |
| 6.2 kohta | Jos liikkeeseenlaskija on riippuvainen muista konserniin kuuluvista yksiköistä, tämä on mainittava selkeästi, ja  |  |  |
|  | riippuvuussuhteesta on annettava selvitys. |  |  |
| **7 JAKSO** | **KEHITYSSUUNTAUKSET** |  |  |
| 7.1 kohta | Kuvaus seuraavista: |  |  |
|  | a) kuvaus merkittävistä kielteisistä muutoksista liikkeeseenlaskijan kehitysnäkymissä sen viimeisen tarkastetun tilinpäätöksen julkistamispäivän jälkeen; |  |  |
|  | b) selvitys merkittävistä muutoksista konsernin taloudellisessa tuloksessa sen jälkeen kun viimeisin sellainen tilikausi, jota koskevat tilinpäätöstiedot on julkistettu, päättyi, rekisteröintiasiakirjan päiväykseen saakka. |  |  |
|  | Jos kumpikaan näistä kohdista ei ole sovellettavissa, liikkeeseenlaskijan on mainittava, ettei tällaisia muutoksia ole tapahtunut. |  |  |
| 7.2 kohta | Ainakin kuluvan tilikauden osalta tiedossa olevat suuntaukset, epävarmuustekijät, vaateet, sitoumukset tai tapahtumat, joiden voidaan kohtuullisen todennäköisesti odottaa vaikuttavan merkittävällä tavalla liikkeeseenlaskijan tulevaisuudennäkymiin. |  |  |
| **8 JAKSO** | **TULOSENNUSTEET TAI -ARVIOT** |  |  |
| 8.1 kohta | Jos liikkeeseenlaskija sisällyttää rekisteröintiasiakirjaan vapaaehtoisesti tulosennusteen tai -arvion (joka on vielä ajallisesti voimassa ja paikkansapitävä), ennusteessa tai -arviossa on oltava 8.2 ja 8.3 kohdan mukaiset tiedot.  |  |  |
|  | Jos tulosennuste tai -arvio on julkaistu ja jos se on vielä ajallisesti voimassa mutta ei enää paikkansapitävä, tämä on mainittava ja on perusteltava, miksi ennuste tai arvio ei pidä enää paikkaansa. Ennusteeseen tai arvioon, joka ei enää pidä paikkaansa, ei sovelleta 8.2 ja 8.3 kohdassa esitettyjä vaatimuksia. |  |  |
| 8.2 kohta | Jos liikkeeseenlaskija sisällyttää asiakirjaan uuden tulosennusteen tai -arvion tai jos liikkeeseenlaskija sisällyttää asiakirjaan 8.1 kohdan mukaisen aiemmin julkaistun tulosennusteen tai -arvion, ennusteen tai arvion on oltava selkeä ja yksiselitteinen, ja siinä on selostettava tärkeimmät oletukset, joiden perusteella liikkeeseenlaskija on tehnyt ennusteensa tai arvionsa. |  |  |
|  | Ennusteen tai arvion on oltava seuraavien periaatteiden mukainen:a) Oletukset seikoista, joihin hallinto-, johto- tai valvontaelinten jäsenet voivat vaikuttaa, ja seikoista, joihin hallinto-, johto- tai valvontaelinten jäsenet eivät voi millään tavoin vaikuttaa, on eroteltava selkeästi toisistaan. |  |  |
|  | b) Oletusten on oltava järkeviä, sijoittajille helposti ymmärrettäviä, yksityiskohtaisia ja täsmällisiä, eivätkä ne saa liittyä ennusteen lähtökohtana olevien arvioiden yleiseen täsmällisyyteen. |  |  |
|  | c) Ennusteen osalta oletusten avulla on kiinnitettävä sijoittajan huomio niihin epävarmuustekijöihin, jotka voivat muuttaa ennusteen lopputulosta olennaisesti. |  |  |
| 8.3 kohta | Esitteessä on oltava maininta siitä, että tulosennuste tai -arvio on tehty ja laadittu sellaisella perusteella, joka on |  |  |
|  | a) verrattavissa historiallisiin taloudellisiin tietoihin; |  |  |
|  | b) yhdenmukainen liikkeeseenlaskijan tilinpäätöksen laadintaperiaatteiden kanssa. |  |  |
| **9 JAKSO** | **HALLINTO-, JOHTO- JA VALVONTAELIMET** |  |  |
| 9.1 kohta | Seuraavien henkilöiden nimet, työosoitteet ja tehtävät liikkeeseenlaskijassa ja selvitys heidän liikkeeseenlaskijan ulkopuolisista päätehtävistään, jos näillä tehtävillä on merkitystä liikkeeseenlaskijan kannalta: |  |  |
|  | a) hallinto-, johto- ja valvontaelinten jäsenet; |  |  |
|  | b) kommandiittiyhtiön henkilökohtaisesti vastuunalaiset yhtiömiehet. |  |  |
| 9.2 kohta | **Hallinto-, johto- ja valvontaelinten eturistiriidat**Mahdolliset 9.1 kohdassa mainittujen henkilöiden eturistiriidat liikkeeseenlaskijaan liittyvien tehtävien ja heidän yksityisten etujensa ja/tai muiden tehtäviensä välillä on kuvattava selvästi.  |  |  |
|  | Jos tällaisia eturistiriitoja ei ole, myös tästä on mainittava. |  |  |
| **10 JAKSO** | **SUURIMMAT OSAKKEENOMISTAJAT** |  |  |
| 10.1 kohta | Liikkeeseenlaskijan on ilmoitettava, jos se on asiasta tietoinen, onko liikkeeseenlaskija suoraan tai välillisesti jonkin tahon omistuksessa tai määräysvallassa ja, jos on, mikä tämä taho on, sekä kuvailtava määräysvallan luonnetta ja määräysvallan väärinkäytön estämiseksi käyttöön otettuja toimenpiteitä. |  |  |
| 10.2 kohta | Liikkeeseenlaskijan on esitettävä kuvaus tiedossaan olevista järjestelyistä, jotka voivat tulevaisuudessa johtaa määräysvallan vaihtumiseen liikkeeseenlaskijassa. |  |  |
| **11 JAKSO** | **TIEDOT LIIKKEESEENLASKIJAN VAROISTA JA VASTUISTA, RAHOITUSASEMASTA SEKÄ TOIMINNAN TULOKSESTA** |  |  |
| 11.1 kohta | **Historialliset taloudelliset tiedot** |  |  |
| 11.1.1 kohta | Tarkastetut historialliset taloudelliset tiedot ja jokaista tilikautta koskevat tilintarkastuskertomukset kahdelta viimeksi kuluneelta tilikaudelta (tai vastaavalta lyhyemmältä jaksolta, jona liikkeeseenlaskija on harjoittanut liiketoimintaa). |  |  |
| 11.1.2 kohta | **Tilikauden muutos**Jos liikkeeseenlaskija on muuttanut tilikauttaan sinä aikana, jolta historiallisia taloudellisia tietoja vaaditaan, tarkastettujen tietojen on katettava vähintään 24 kuukautta tai koko se aika, jona liikkeeseenlaskija on harjoittanut liiketoimintaa, sen mukaan kumpi on lyhyempi. |  |  |
| 11.1.3 kohta | **Tilinpäätösstandardit**Taloudelliset tiedot on esitettävä asetuksen (EY) N:o 1606/2002 nojalla unionissa hyväksyttyjen kansainvälisten tilinpäätösstandardien mukaisesti. |  |  |
|  | Jos asetusta (EY) N:o 1606/2002 ei sovelleta, taloudelliset tiedot on esitettäväa) joko Euroopan talousalueella toimivia liikkeeseenlaskijoita koskevien jäsenvaltion kansallisten tilinpäätösstandardien mukaisesti direktiivin 2013/34/EU nojalla; |  |  |
|  | b) tai kolmansien maiden liikkeeseenlaskijoiden osalta asetusta (EY) N:o 1606/2002 vastaavien kolmannen maan kansallisten tilinpäätösstandardien mukaisesti. Jos kolmannen maan kansalliset tilinpäätösstandardit eivät vastaa asetusta (EY) N:o 1606/2002, tilinpäätös on oikaistava tämän asetuksen mukaiseksi. |  |  |
| 11.1.4 kohta | **Tilinpitosäännöstön muutos**Edellistä tilikautta koskevat tarkastetut historialliset taloudelliset tiedot, jotka sisältävät vertailukelpoisia tietoja edelliseltä vuodelta, on esitettävä samassa muodossa ja laadittava noudattaen samaa tilinpäätössäännöstöä kuin liikkeeseenlaskijan seuraava julkistettava vuotuinen tilinpäätös.Jos liikkeeseenlaskijan nykyiseen tilinpitosäännöstöön tehdään muutoksia, tarkastettuja tilinpäätöksiä ei tarvitse oikaista. Jos liikkeeseenlaskija aikoo käyttää uutta tilinpitosäännöstöä seuraavassa julkistettavassa tilinpäätöksessään, tilinpäätöksen viimeisintä vuotta koskevat tiedot on esitettävä ja tarkastettava uuden säännöstön mukaisesti. |  |  |
| 11.1.5 kohta | Jos tarkastetut taloudelliset tiedot esitetään kansallisten tilinpäätösstandardien mukaisesti laadittuna, tämän otsikon alla on annettava vähintään seuraavat taloudelliset tiedot: |  |  |
|  | a) tase; |  |  |
|  | b) tuloslaskelma; |  |  |
|  | c) rahavirtalaskelma; |  |  |
|  | d) selvitys tilinpäätöksen laadintaperiaatteista ja liitetiedot. |  |  |
| 11.1.6 kohta | **Konsernitilinpäätös**Jos liikkeeseenlaskija laatii sekä oman että konsernitilinpäätöksen, sen on sisällytettävä rekisteröintiasiakirjaan ainakin konsernitilinpäätös. |  |  |
| 11.1.7 kohta | **Taloudellisten tietojen ikä**Viimeisimpään tarkastettuun tilinpäätökseen sisältyvän taseen päivämäärä ei saa olla vanhempi kuin 18 kuukautta rekisteröintiasiakirjan päiväyksestä. |  |  |
| 11.2 kohta | **Osavuosittaiset ja muut taloudelliset tiedot** |  |  |
| 11.2.1 kohta | Jos liikkeeseenlaskija on julkaissut neljännesvuosittaisia tai puolivuosittaisia taloudellisia tietoja viimeisen tarkastetun tilinpäätöksen päiväyksen jälkeen, nämä tiedot on liitettävä rekisteröintiasiakirjaan.  |  |  |
|  | Jos neljännesvuosittaiset tai puolivuosittaiset taloudelliset tiedot ovat olleet yleisluontoisen tarkastuksen tai tilintarkastuksen kohteena, myös tilintarkastuskertomus tai lausunto on liitettävä asiakirjaan.  |  |  |
|  | Jos neljännesvuosittaiset tai puolivuosittaiset taloudelliset tiedot eivät ole olleet tilintarkastuksen tai yleisluonteisen tarkastuksen kohteena, tästä on ilmoitettava. |  |  |
|  | Jos rekisteröintiasiakirja on päivätty yli yhdeksän kuukautta viimeksi tarkastetun tilinpäätöksen jälkeen, siihen on sisällytettävä osavuosittaisia taloudellisia tietoja, jotka voivat olla tarkastamattomia (tästä on mainittava erikseen) ja jotka kattavat ainakin kuluvan tilikauden ensimmäiset kuusi kuukautta. |  |  |
|  | Osavuosittaiset taloudelliset tiedot on laadittava joko direktiivin 2013/34/EU tai asetuksen (EY) N:o 1606/2002 vaatimusten mukaisesti. |  |  |
|  | Niiden liikkeeseenlaskijoiden osalta, joihin direktiiviä 2013/34/EU tai asetusta (EY) N:o 1606/2002 ei sovelleta, osavuosittaisten taloudellisten tietojen on sisällettävä vertailutietoja edellisen tilikauden samalta ajanjaksolta. Vertailevia tasetietoja koskeva vaatimus voidaan kuitenkin täyttää esittämällä vuoden päätöstase. |  |  |
| 11.3 kohta | **Vuosittaisten historiallisten taloudellisten tietojen** **tarkastaminen** |  |  |
| 11.3.1 kohta | Vuosittaiset historialliset taloudelliset tiedot on tarkastettava riippumattomasti. Tilintarkastuskertomus on laadittava direktiivin 2006/43/EY ja asetuksen (EU) N:o 537/2014 mukaisesti. |  |  |
|  | Jos direktiiviä 2006/43/EY ja asetusta (EU) N:o 537/2014 ei sovelleta, historiallisille taloudellisille tiedoille on tehtävä tilintarkastus tai yleisluonteinen tarkastus, ja niistä on annettava jäsenvaltiossa sovellettavien tilintarkastusstandardien tai vastaavien standardien mukaisesti lausunto siitä, antavatko historialliset taloudelliset tiedot rekisteröintiasiakirjaa varten oikean ja riittävän kuvan. |  |  |
| 11.3.1a kohta | Jos tilintarkastajat eivät ole puoltaneet historiallisten taloudellisten tietojen vahvistamista tai jos tilintarkastuskertomuksessa on esitetty varaumia, tarkastuslausunnon muutoksia, vastuuvapauslausekkeita tai lisätietoja, on ilmoitettava syy tähän, ja tällaiset varaumat, muutokset, vastuuvapauslausekkeet tai lisätiedot on toistettava täydellisinä. |  |  |
| 11.3.2 kohta | Maininta siitä, mitä muita rekisteröintiasiakirjan tietoja tilintarkastajat ovat tarkastaneet. |  |  |
| 11.3.3 kohta | Siltä osin, kuin rekisteröintiasiakirjaan sisältyvät taloudelliset tiedot eivät ole peräisin liikkeeseenlaskijan tarkastetusta tilinpäätöksestä, on ilmoitettava tietojen lähde ja mainittava, ettei tietoja ole tarkastettu. |  |  |
| 11.4 kohta | **Oikeudenkäynnit ja välimiesmenettelyt** |  |  |
| 11.4.1 kohta | Vähintään 12 edeltävän kuukauden ajalta tiedot kaikista hallintomenettelyistä, oikeudenkäynneistä tai välimiesmenettelyistä (myös meneillään olevat ja sellaiset menettelyt, joiden alkamisen uhkasta liikkeeseenlaskija on tietoinen), joilla voi olla tai joilla on lähimenneisyydessä ollut merkittävä vaikutus liikkeeseenlaskijan ja/tai konsernin taloudelliseen asemaan tai kannattavuuteen, tai asianmukainen maininta siitä, ettei tällaisia menettelyjä ole. |  |  |
| 11.5 kohta | **Merkittävä muutos liikkeeseenlaskijan taloudellisessa** **asemassa** |  |  |
| 11.5.1 kohta | Selvitys merkittävistä muutoksista konsernin taloudellisessa asemassa sen jälkeen kun viimeisin tilikausi, jolta on julkaistu tarkastettu tilinpäätös tai osavuosikatsaus, päättyi, tai asianmukainen maininta siitä, ettei tällaisia muutoksia ole tapahtunut. |  |  |
| **12 JAKSO** | **LISÄTIETOJA** |  |  |
| 12.1 kohta | **Osakepääoma**Merkityn osakepääoman määrä, |  |  |
|  | osakepääoman muodostavien osakkeiden määrä ja osakelajit sekä |  |  |
|  | tiedot osakelajien pääominaisuuksista;  |  |  |
|  | vielä maksamatta oleva osa liikkeeseen lasketusta osakepääomasta ilmoittamalla niiden osakkeiden, joita ei ole täysin maksettu, lukumäärä tai yhteenlaskettu nimellisarvo sekä laji ja eriteltynä tarvittaessa sen mukaan, kuinka suuri osuus niistä on maksettu. |  |  |
| 12.2 kohta | **Perustamiskirja ja yhtiöjärjestys**Mahdollinen rekisteri ja tunnus sekä lyhyt kuvaus liikkeeseenlaskijan tavoitteista ja tarkoituksesta ja maininta siitä, mistä perustamiskirjan ja yhtiöjärjestyksen kohdasta nämä tiedot löytyvät. |  |  |
| **13 JAKSO** | **MERKITTÄVÄT SOPIMUKSET** |  |  |
| 13.1 kohta | Pääpiirteittäinen kuvaus muista kuin liikkeeseenlaskijan tavanomaisen liiketoiminnan osana tehdyistä merkittävistä sopimuksista, joista jollekin konserniin kuuluvalle yritykselle voi johtua sellaisia velvollisuuksia tai oikeuksia, jotka voivat merkittävästi vaikuttaa liikkeeseenlaskijan kykyyn vastata arvopapereiden haltijoille liikkeeseenlaskettaviin arvopapereihin liittyvistä velvoitteista. |  |  |
| **14 JAKSO** | **SAATAVILLA OLEVAT ASIAKIRJAT** |  |  |
| 14.1 kohta | On mainittava, että rekisteröintiasiakirjan voimassaolon ajan on tarvittaessa mahdollista tutustua seuraaviin asiakirjoihin: |  |  |
|  | a) liikkeeseenlaskijan ajan tasalla oleva perustamiskirja ja yhtiöjärjestys; |  |  |
|  | b) kaikki lausunnot, kirjeet ja muut asiakirjat sekä liikkeeseenlaskijan pyynnöstä laaditut asiantuntija-arviot ja -lausunnot, jotka sisältyvät kokonaan tai osittain rekisteröintiasiakirjaan tai joihin siinä viitataan. |  |  |
|  | Tiedot verkkosivustosta, jolla asiakirjoihin voi tutustua. |  |  |

| LIITE 14Komission delegoitu asetus (2019/980) | **Esitteen kohta/sivu** | **Kommentit** |
| --- | --- | --- |
|  | **Tietovaatimus** |  |  |
| **1 JAKSO** | **VASTUUHENKILÖT, KOLMANSIEN OSAPUOLTEN TIEDOT, ASIANTUNTIJOIDEN KERTOMUKSET JA TOIMIVALTAISEN VIRANOMAISEN HYVÄKSYNTÄ** |  |  |
| 1.1 kohtaLuokka A | Mainitaan henkilöt, jotka ovat vastuussa arvopaperiliitteessä annetuista tiedoista tai tietojen osista. Jälkimmäisessä tapauksessa on ilmoitettava, mistä tiedoista asianomainen on vastuussa.  |  |  |
|  | Jos kyse on luonnollisista henkilöistä, liikkeeseenlaskijan hallinto-, johto- tai valvontaelinten jäsenet mukaan luettuina, on mainittava henkilöiden nimet ja tehtävät.  |  |  |
|  | Jos kyse on oikeushenkilöstä, on mainittava nimi ja kotipaikka. |  |  |
| 1.2 kohta Luokka A | Arvopaperiliitteestä vastuullisten henkilöiden on vakuutettava, että arvopaperiliitteen tiedot vastaavat heidän parhaan ymmärryksensä mukaan tosiseikkoja eikä arvopaperiliitteestä ole jätetty pois mitään asiaan todennäköisesti vaikuttavaa. |  |  |
|  | Arvopaperiliitteen tietyistä osista vastuullisten henkilöiden on tarvittaessa vakuutettava, että heidän vastuullaan oleviin arvopaperiliitteen osiin sisältyvät tiedot vastaavat heidän parhaan ymmärryksensä mukaan tosiseikkoja eikä arvopaperiliitteen kyseisistä osista ole jätetty pois mitään asiaan todennäköisesti vaikuttavaa. |  |  |
| 1.3 kohtaLuokka A | Jos arvopaperiliitteeseen sisältyy asiantuntijana toimivan henkilön laatima lausunto tai kertomus, siinä on mainittava kyseisen henkilön |  |  |
|  | a) nimi; |  |  |
|  | b) työpaikan osoite; |  |  |
|  | c) tutkinnot ja todistukset; |  |  |
|  | d) mahdolliset merkittävät liikkeeseenlaskijaan liittyvät intressit. |  |  |
|  | Jos lausunto tai kertomus on laadittu liikkeeseenlaskijan pyynnöstä, on mainittava, että tällainen lausunto tai kertomus on sisällytetty arvopaperiliitteeseen sen henkilön suostumuksella, joka on hyväksynyt arvopaperiliitteen kyseisen osan sisällön käytettäväksi esitettä varten. |  |  |
| 1.4 kohtaLuokka C | Jos tiedot ovat peräisin kolmannelta osapuolelta, on vahvistettava, että tiedot on toistettu asianmukaisesti ja  |  |  |
|  | että siltä osin kuin liikkeeseenlaskija tietää ja on pystynyt kyseisen kolmannen osapuolen julkistamien tietojen perusteella varmistamaan, tiedoista ei ole jätetty pois seikkoja, jotka tekisivät toistetuista tiedoista harhaanjohtavia tai epätarkkoja.  |  |  |
|  | Lisäksi on mainittava käytetyt tietolähteet. |  |  |
| 1.5 kohta Luokka A | On mainittava, että |  |  |
|  | a) tämän [arvopaperiliitteen/esitteen] on hyväksynyt [toimivaltaisen viranomaisen nimi], joka on asetuksessa (EU) 2017/1129 tarkoitettu toimivaltainen viranomainen; |  |  |
|  | b) [toimivaltaisen viranomaisen nimi] hyväksyy tämän [arvopaperiliitteen/esitteen] vain siltä osin, että se täyttää asetuksen (EU) 2017/1129 mukaiset kattavuutta, ymmärrettävyyttä ja johdonmukaisuutta koskevat vaatimukset; |  |  |
|  | c) tätä hyväksyntää ei tule pitää osoituksena sen liikkeeseenlaskijan hyväksynnästä, jota tämä [arvopaperiliite/esite] koskee; |  |  |
|  | d) sijoittajien on tehtävä oma arvionsa arvopapereihin sijoittamisen tarkoituksenmukaisuudesta. |  |  |
| **2 JAKSO** | **RISKITEKIJÄT** |  |  |
| 2.1 kohtaLuokka A | Kuvaus olennaisista riskeistä, jotka liittyvät tarjottaviin ja/tai kaupankäynnin kohteeksi otettaviin arvopapereihin; riskit, jaoteltuina muutamaan luokkaan, merkitään jaksoon, jonka otsikko on **”Riskitekijät”** |  |  |
|  | Riskeistä on kuvattava seuraavat:a) riskit, jotka aiheutuvat arvopaperin etuoikeusasemasta; tältä osin on kuvattava vaikutus arvopapereiden haltijoille suoritettavien maksujen odotettuun kokoon tai ajankohtaan konkurssin tai jonkin muun vastaavan menettelyn yhteydessä, mukaan lukien mahdollinen luottolaitoksen maksukyvyttömyys taikka sen direktiivin 2014/59/EU mukainen kriisinratkaisu tai rakenneuudistus; |  |  |
|  | b) jos arvopapereille on annettu takaus, takaajaan liittyvät erityiset ja olennaiset riskit, jotka vaikuttavat takaajan kykyyn täyttää takausvelvoitteensa. |  |  |
|  | Kussakin luokassa on esitettävä ensin olennaisimmat riskit, jotka liikkeeseenlaskija, tarjoaja tai kaupankäynnin kohteeksi säännellyllä markkinalla ottamista hakeva henkilö on tekemässään arvioinnissa havainnut, kielteinen vaikutus liikkeeseenlaskijaan ja arvopapereihin sekä riskien toteutumisen todennäköisyys huomioon ottaen. Riskit on vahvistettava arvopaperiliitteen sisällössä. |  |  |
| **3 JAKSO** | **OLENNAISET TIEDOT** |  |  |
| 3.1 kohta | **Liikkeeseenlaskuun/tarjoamiseen osallistuvien luonnollisten ja oikeushenkilöiden intressit** |  |  |
| Luokka C | Selvitys kaikista liikkeeseenlaskuun/tarjoamiseen liittyvistä olennaisista intresseistä ja eturistiriidoista; selvityksessä on mainittava asiaan liittyvät henkilöt ja intressien luonne. |  |  |
| 3.2 kohta | **Syyt tarjoamiseen ja tuottojen käyttö** |  |  |
| Luokka C | Syyt yleisölle tarjoamiseen tai kaupankäynnin kohteeksi ottamiseen. |  |  |
|  | Tarvittaessa arvio liikkeeseenlaskun/tarjouksen kustannuksista ja kokonaisnettotuotoista.  |  |  |
|  | Kustannukset ja tuotot on jaoteltava pääasiallisen käyttötarkoituksen mukaan, ja  |  |  |
|  | käyttötarkoitukset on asetettava tärkeysjärjestykseen. |  |  |
|  | Jos liikkeeseenlaskija on tietoinen siitä, etteivät ennakoidut tuotot riitä kaikkien suunniteltujen käyttötarkoitusten rahoittamiseen, on ilmoitettava muun tarvittavan rahoituksen määrä ja lähteet. |  |  |
| **4 JAKSO** | **TARJOTTAVIA/KAUPANKÄYNNIN KOHTEEKSI OTETTAVIA ARVOPAPEREITA KOSKEVAT TIEDOT** |  |  |
| 4.1 kohtaLuokka B | a) Kuvaus tarjottavien ja/tai kaupankäynnin kohteeksi otettavien arvopapereiden tyypistä ja lajista |  |  |
| Luokka C | b) ISIN (international security identification number) -koodi a alakohdassa tarkoitetuista arvopapereiden lajeista. |  |  |
| 4.2 kohtaLuokka A | Lainsäädäntö, jonka nojalla arvopaperit on annettu |  |  |
| 4.3 kohtaLuokka A | a) Selvitys siitä, ovatko arvopaperit nimetylle henkilölle vai haltijalle asetettuja ja ovatko ne arvopapereina vai arvo-osuutena. |  |  |
| Luokka C | b) Arvo-osuutena rekisteröityjen arvopapereiden yhteydessä on ilmoitettava rekisteritietojen ylläpidosta vastaavan tahon nimi ja osoite. |  |  |
| 4.4 kohtaLuokka C | Yleisölle tarjottavien / kaupankäynnin kohteeksi otettavien arvopapereiden kokonaismäärä.  |  |  |
|  | Jos määrää ei ole päätetty, alustava tieto tarjottavien arvopapereiden enimmäismäärästä (jos käytettävissä) sekä  |  |  |
|  | kuvaus järjestelyistä ja aikataulusta, joita sovelletaan tarjouksen lopullisen määrän ilmoittamiseksi yleisölle. |  |  |
|  | Jos arvopaperiliitteessä ei voida ilmoittaa tarjottavien arvopapereiden enimmäismäärää, siinä on täsmennettävä, että päätös ostaa tai merkitä arvopapereita voidaan peruuttaa enintään kahden arkipäivän kuluessa siitä, kun yleisölle tarjottavien arvopapereiden määrästä on ilmoitettu. |  |  |
| 4.5 kohtaLuokka C | Arvopapereiden liikkeeseenlaskun valuutta. |  |  |
| 4.6 kohta Luokka A | Arvopapereiden suhteellinen etuoikeusasema liikkeeseenlaskijan pääomarakenteessa maksukyvyttömyystapauksissa, tarvittaessa myös tiedot arvopapereiden etuoikeusasemasta ja sen mahdollisesta vaikutuksesta sijoitukseen direktiivin 2014/59/EU mukaisessa kriisinratkaisutapauksessa. |  |  |
| 4.7 kohta Luokka B | Kuvaus arvopapereihin liittyvistä oikeuksista ja niille mahdollisesti asetetuista rajoituksista sekä kyseisten oikeuksien käyttöön sovellettava menettely. |  |  |
| 4.8 kohta Luokka C | a) Nimelliskorko; |  |  |
| Luokka B | b) maksettavaa korkoa koskevat määräykset; |  |  |
| Luokka C | c) päivä, josta korko lasketaan; |  |  |
| Luokka C | d) koron erääntymispäivät; |  |  |
| Luokka B | e) koron maksua ja pääoman takaisinmaksua koskevien vaatimusten vanhentumisajat. |  |  |
|  | Jos korko ei ole kiinteä: |  |  |
| Luokka A | a) selvitys määräytymisperusteen tyypistä; |  |  |
| Luokka C | b) kuvaus koron määräytymisperusteesta; |  |  |
| Luokka B | c) menetelmä, jolla korko ja sen määräytymisperuste liitetään toisiinsa: |  |  |
| Luokka C | d) tieto siitä, mistä tieto koron määräytymisperusteen aiemmasta ja tulevasta arvonkehityksestä ja sen volatiliteetista voidaan saada sähköisesti ja onko tieto mahdollisesti maksullinen; |  |  |
| Luokka B | e) kuvaus mahdollisista koron määräytymisperusteeseen vaikuttavista markkina- tai toimitushäiriöistä; |  |  |
| Luokka B | f) koron määräytymisperustetta koskeviin tapahtumiin sovellettavat mukauttamissäännöt; |  |  |
| Luokka C | g) laskenta-asiamiehen nimi; |  |  |
| Luokka B | h) jos arvopaperista maksettava korko on yhteydessä johdannaiseen, sijoittajille on annettava selkeä ja kattava kuvaus siitä, miten kohde-etuuden/kohde-etuuksien arvo vaikuttaa sijoitusten arvoon erityisesti silloin, kun riskit ovat suurimmillaan. |  |  |
| 4.9 kohtaLuokka C | a) Erääntymispäivä; |  |  |
| Luokka B | b) lainan kuolettamista koskevat järjestelyt, takaisinmaksumenettely mukaan luettuna.  |  |  |
|  | Jos lainan ennenaikainen takaisinmaksu on mahdollista liikkeeseenlaskijan tai arvopapereiden haltijan aloitteesta, kuvaus ennenaikaisen takaisinmaksun ehdoista ja siihen liittyvästä menettelystä. |  |  |
| 4.10 kohta Luokka C | a) Selvitys tuotosta; |  |  |
| Luokka B | b) tiivistelmä menetelmästä, jolla a alakohdassa tarkoitettu tuotto lasketaan. |  |  |
| 4.11 kohta Luokka B | Muiden kuin osakesidonnaisten arvopapereiden haltijoiden edustamista koskevat järjestelyt, sijoittajia edustava organisaatio ja kyseisiin edustussuhteisiin sovellettavat määräykset mukaan luettuina.  |  |  |
|  | Tieto verkkosivustosta, jossa tällaista edustusta koskevat sopimusasiakirjat ovat vapaasti yleisön nähtävänä. |  |  |
| 4.12 kohta Luokka C | Uusien liikkeeseenlaskujen tapauksessa ilmoitus päätöksistä, valtuutuksista ja hyväksynnöistä, joiden nojalla arvopaperit on annettu ja/tai laskettu liikkeeseen taikka aiotaan antaa ja/tai laskea liikkeeseen. |  |  |
| 4.13 kohta Luokka C | Liikkeeseenlaskupäivä tai uusien liikkeeseenlaskujen yhteydessä arvopapereiden arvioitu liikkeeseenlaskupäivä. |  |  |
| 4.14 kohta Luokka A | Kuvaus mahdollisista arvopapereiden luovutettavuutta koskevista rajoituksista. |  |  |
| 4.15 kohta Luokka A | Varoitus siitä, että sijoittajan jäsenvaltion ja liikkeeseenlaskijan perustamismaan verolainsäädäntö voi vaikuttaa arvopapereista saatavaan tuloon. |  |  |
|  | Tieto arvopapereiden verokohtelusta, jos ehdotettuun sijoitukseen sovelletaan kyseisentyyppiseen sijoitukseen erityisesti liittyvää verojärjestelmää. |  |  |
| 4.16 kohta Luokka C | Arvopapereiden tarjoajan ja/tai kaupankäynnin kohteeksi ottamista hakevan henkilön, jos he ovat muu kuin liikkeeseenlaskija, henkilötiedot ja yhteystiedot sekä oikeushenkilötunnus (”LEI”), jos tarjoaja on oikeushenkilö. |  |  |
| **5 JAKSO** | **ARVOPAPERIEN TARJOAMISTA YLEISÖLLE KOSKEVAT EHDOT** |  |  |
| 5.1 kohta | Ehdot, tarjoamiseen liittyvät tilastot, arvioitu aikataulu ja merkintäohjeet. |  |  |
| 5.1.1 kohta Luokka C | Tarjouksen ehdot |  |  |
| 5.1.2 kohtaLuokka C | Ajanjakso, jonka tarjous on voimassa, siihen mahdollisesti tehtävät muutokset mukaan luettuina, ja  |  |  |
|  | kuvaus merkintämenettelystä. |  |  |
| 5.1.3 kohta Luokka C | Tieto mahdollisuudesta alentaa merkintöjen määrää ja merkitsijöiden suorittamien ylimääräisten maksujen palauttamisessa noudatettava menettely. |  |  |
| 5.1.4 kohta Luokka C | Tieto merkinnän vähimmäis- ja/tai enimmäismäärästä (joko arvopapereiden lukumäärä tai sijoituksen kokonaisarvo). |  |  |
| 5.1.5 kohta Luokka C | Arvopapereiden maksutapa ja -aikataulu sekä  |  |  |
|  | toimitustapa ja -aikataulu. |  |  |
| 5.1.6 kohta Luokka C | Yksityiskohtainen selvitys tarjouksen tulosten julkistamistavasta ja -ajankohdasta. |  |  |
| 5.1.7 kohtaLuokka C | Mahdollisen merkintäetuoikeuden käyttämisessä noudatettava menettely,  |  |  |
|  | merkintäoikeuksien siirtokelpoisuus ja  |  |  |
|  | käyttämättömien merkintäoikeuksien kohtelu. |  |  |
| 5.2 kohta | Jakelu- ja allokaatiosuunnitelma |  |  |
| 5.2.1 kohta Luokka C | Potentiaalisten sijoittajien ryhmät, joille arvopapereita tarjotaan. |  |  |
|  | Jos tarjous toteutetaan samanaikaisesti kahden tai useamman valtion markkinoilla ja jos joillekin näistä markkinoista on varattu tai varataan tietty kiintiö, selvitys tästä kiintiöstä. |  |  |
| 5.2.2 kohta Luokka C | Menettely, jonka mukaan allokoitu määrä ilmoitetaan merkitsijöille, ja  |  |  |
|  | selvitys siitä, voidaanko kaupankäynti aloittaa ennen ilmoituksen antamista. |  |  |
| 5.3 kohta | Hinnoittelu |  |  |
| 5.3.1 kohta Luokka C | a) Tieto hinnasta, jolla arvopaperit todennäköisesti tarjotaan. |  |  |
| Luokka B | b) Jos tietoa todennäköisestä hinnasta ei voida antaa, kuvaus menetelmästä, jolla hinta määritetään asetuksen (EU) 2017/1129 17 artiklan nojalla, ja  |  |  |
|  | hinnan ilmoittamisen tapa. |  |  |
| Luokka C | c) Tieto merkitsijältä tai ostajalta mahdollisesti veloitettavien kustannusten ja verojen määrästä.  |  |  |
|  | Jos liikkeeseenlaskijaan sovelletaan asetusta (EU) N:o 1286/2014 tai direktiiviä 2014/65/EU ja jos hintaan sisältyvien kustannusten määrä on tiedossa, on ilmoitettava myös nämä kustannukset. |  |  |
| 5.4 kohta | Annin järjestäminen ja merkintäsitoumukset |  |  |
| 5.4.1 kohta Luokka C | Koko tarjousta ja tarjouksen yksittäisiä osia koordinoivan järjestäjän/koordinoivien järjestäjien nimi ja osoite sekä liikkeeseenlaskijan tai tarjoajan tiedossa olevien liikkeeseenlaskun järjestäjien nimi ja osoite maissa, joissa tarjoaminen toteutetaan. |  |  |
| 5.4.2 kohta Luokka C | Kussakin maassa mahdollisesti käytettävien maksuasiamiesten ja säilytysasiamiesten nimi ja osoite. |  |  |
| 5.4.3 kohtaLuokka C | Sellaisten yhteisöjen nimi ja osoite, jotka ovat sitoutuneet antamaan liikkeeseenlaskulle merkintäsitoumuksen kiinteän sitoumuksen pohjalta, ja sellaisten yhteisöjen nimi ja osoite, jotka ovat sitoutuneet toteuttamaan liikkeeseenlaskun ilman kiinteää sitoumusta tai parhaan yrityksen pohjalta (”best efforts”). |  |  |
|  | Sopimusten pääpiirteet kiintiöineen.  |  |  |
|  | Jos merkintäsitoumus ei koske koko liikkeeseenlaskua, selvitys siitä, mitä osaa liikkeeseenlaskusta sitoumus ei koske. |  |  |
|  | Selvitys merkintäsitoumuksesta ja liikkeeseenlaskun järjestämisestä maksettavien palkkioiden kokonaismäärästä. |  |  |
| 5.4.4 kohta Luokka C | Ajankohta, jona merkintäsitoumusta koskeva sopimus tehtiin tai tehdään. |  |  |
| **6 JAKSO** | **KAUPANKÄYNNIN KOHTEEKSI OTTAMISTA KOSKEVAT JÄRJESTELYT** |  |  |
| 6.1 kohta Luokka B | a) Selvitys siitä, onko tarjotuista arvopapereista tehty tai aiotaanko niistä tehdä hakemus kaupankäynnin kohteeksi ottamiseksi säännellyllä markkinalla, muilla vastaavilla kolmansien maiden markkinoilla tai pk-yritysten kasvumarkkinalla, jolla niitä on määrä jaella, ja tiedot kyseisistä markkinoista. Tämä seikka on mainittava antamatta vaikutelmaa, että kaupankäynnin kohteeksi ottamista koskeva hakemus hyväksytään ilman muuta. |  |  |
| Luokka C | b) Lisäksi on ilmoitettava ajankohdat, jos ne ovat tiedossa, joina arvopaperit voidaan aikaisintaan ottaa kaupankäynnin kohteiksi. |  |  |
| 6.2 kohtaLuokka C | Tiedot kaikista säännellyistä tai kolmansien maiden markkinoista, pk-yritysten kasvumarkkinoista tai monenkeskisistä kaupankäyntijärjestelmistä, joilla yleisölle tarjottavien tai kaupankäynnin kohteeksi otettavien arvopapereiden kanssa samanlajisia arvopapereita on liikkeeseenlaskijan tietojen mukaan jo otettu kaupankäynnin kohteeksi. |  |  |
| 6.3 kohtaLuokka C | Kaupankäynnin kohteeksi säännellyllä markkinalla ottamisen yhteydessä niiden yhteisöjen nimi ja osoite, jotka ovat antaneet sitoumuksen toimimisestaan välittäjinä jälkimarkkinakaupankäynnissä ja likviditeetin parantamisesta osto- ja myyntikurssien kautta, ja kuvaus kyseisten sitoumusten pääehdoista. |  |  |
| 6.4 kohtaLuokka C | Arvopapereiden liikkeeseenlaskuhinta |  |  |
| **7 JAKSO** | **LISÄTIETOJA** |  |  |
| 7.1 kohta Luokka C | Jos liikkeeseenlaskuun liittyvät neuvonantajat mainitaan arvopaperiliitteessä, on annettava selvitys neuvonantajien hoitamista tehtävistä. |  |  |
| 7.2 kohta Luokka A | Selvitys muista arvopaperiliitteeseen sisältyvistä tiedoista, jotka ovat olleet tilintarkastuksen tai yleisluontoisen tarkastuksen kohteena ja joista tilintarkastajat ovat antaneet lausunnon. |  |  |
|  | Lisäksi on toimitettava jäljennös kertomuksesta tai, toimivaltaisen viranomaisen luvalla, tiivistelmä siitä. |  |  |
| 7.3 kohta Luokka C | Luottoluokitukset, jotka on annettu arvopapereille liikkeeseenlaskijan pyynnöstä tai yhteistyössä sen kanssa luottoluokitusmenettelyssä.  |  |  |
|  | Lyhyt kuvaus luokitusten merkityksestä, jos luokittelija on julkaissut tietoja siitä. |  |  |
| 7.4 kohta Luokka C | Jos tiivistelmä korvataan osittain asetuksen (EU) N:o 1286/2014 8 artiklan 3 kohdan c–i alakohdan mukaisilla tiedoilla, kaikki sellaiset tiedot, joita ei ole annettu muualla arvopaperiliitteessä, on ilmoitettava. |  |  |